‹‹የኮንትሮባንድ እንቅስቃሴን መግታትና ህገ ወጥ ንግድን መከላከል የገቢዎች ሚኒስቴር ቀጣይ የትኩረት አቅጣጫ ነው›› ወይዘሮ አዳነች አቤቤ
 ፡- የኮንትሮባንድ እንቅስቃሴን መግታትና ህገ ወጥ ንግድን መከላከል የገቢዎች ሚኒስቴር የቀጣይ አመት የትኩረት አቅጣጫ መሆኑን የገቢዎች ሚኒስትር ወይዘሮ አዳነች አቤቤ ተናገሩ። የገቢዎች ሚኒስቴር በተጠናቀቀው የበጀት ዓመት የተሻለ አፈፃፀም ላሳዩ ዳይሬክቶሬቶችና ቅርንጫፍ ጽሕፈት ቤቶች በትናንትናው እለት እውቅና ሰጥቷል።ሚኒስትሯ ወይዘሮ አዳነች አቤቤ በሚሊኒየም  አዳራሽ በተካሄደው የምስጋናና እውቅና መርሃ ግብር ላይ በ2011 በጀት ዓመት በገቢ አሰባሰቡ የተሻለ አፈጻጸም እንዲመዘገብ ሰራተኛው እና አመራሩ በትጋት መስራታቸውን ጠቁመው፣ ለተገኘው ውጤትም ምስጋና አቅርበዋል፡፡ በበጀት ዓመቱ 198 ነጥብ ሁለት ቢሊዮን ብር መሰብሰቡን ያስታወሱት ሚኒስትሯ፣ በቀጣዩ በጀት ዓመት ለመሰብሰብ የታቀደውን የ248 ቢሊዮን ብር እቅድ ለማሳካት ሰራተኞቹ የበኩላቸውን እንዲወጡ ጥሪ አቅርበዋል።አዲስ ዘመን ሀምሌ
17/2011